Hans Andrias Djurhuus

Hans Andrias Djurhuus, egentlig Hans Andreas Djurhuus, almindeligvis forkortet til Hans A. Djurhuus (født 20. oktober 1883, død 6. maj 1951) var en færøsk lærer og digter. Han er kendt for sine fædrelandssange, men måske især for sine børnesange.

Biografi 
Hans Andrias var født i Tórshavn, i Áarstovu, som søn af Óla Jákup Djurhuus og Else Marie (født Poulsen fra Hósvík). Hans to år ældre bror Janus Djurhuus blev også en berømt færøsk digter, men på en anden måde. Man siger, at Janus er den mest respekterede digter på Færøerne, mens Hans Andrias stadig er den folkekæreste. Han var gift med Jutta Ziska fra København. Efter hendes død giftede han sig med Petra Petersen fra Nólsoy.

Som mange af sine landsmænd stod han som fisker til søs på en slup. Det var inspiration nok til hans første sange om havet. Efter lærereksamen i 1905 blev han lærer i Klaksvík, Tórshavn, Sandavágur (1909-1916) og Tvøroyri (1916-1919). Fra 1919 indtil sin død 1951 var han docent på lærerskolen i Tórshavn.

Ligesom sin bror Janus regnes Hans A. Djurhuus blandt de førende digtere på Færøerne. I modsætning til den klassiske filolog Janus var Hans Andrias' sprog dog let forståeligt. Begge brødre var ivrige forkæmpere for nationalbevægelsen, men Janus' fædrelandskærlighed var problemfyldt, fordi han ofte betragtede sine landsmænd som svage. Hans A. Djurhuus' patriotisme var derimod ukompliceret og umiddelbar.

I 1905 debuterede han med Hin gamla søgan (Den gamle historie). Meget populære blev hans børnesange, som han skrev i tidsrummet fra 1915 til 1919 til ungdomsbogserien Varðin. For 50 år siden var de Færøernes første og eneste børnesange, og de er stadig en del af den færøske kulturarv. Regin Dahl komponerede melodier til dem, og især Annika Hoydals plade Til børn og vaksin (Til børn og voksne) med disse stykker er siden 1975 blevet en færøsk klassiker.

Hans A. Djurhuus skrev ikke blot digte for børn og voksne, men også prosaværker, nogle skuespil, noveller og skolebøger.

Embeder og æresbevisninger 
Han var yderst engageret i det færøske samfund . Han var bl.a.:
 Formand for Føroya Forngripafelag (Færøernes Museumsforening).
 Formand for Færøernes Nationalbibliotek.
 Formand for Barnahjálpargrunnin (Børnehjælpsfonden).
 Formand for Havnar Sjónleikarafelag (Tórshavn Skuespillerforeningen).
 Æresmedlem i Føroyingafelag (Færingerforeningen).
 Æresmedlem i Føroya Lærarafelag (Færøernes Lærerforening).
 Æresmedlem i Havnar Klubba ("Tórshavn Club").
 Udgiver af litteraturtidsskriftet Varðin (1944-51).
 Ridder af St. Ólavskorset af første klasse.
 Æret med et frimærke 1984.

Værker 
Hans A. Djurhuus værker er, med få undtagelser, ikke oversat til noget andet sprog.

 Hans A. Djurhuus: Ritsavn; illustrationer ved William Heinesen. Tórshavn: H.N. Jacobsens Bókahandil, 1952-1958 – 7 bind (samlede værker)

Digtsamlinger 

 1905: Hin gamla søgan
 1915: Barnarímur ("Børnerim")
 Barnarímur. Illustrationer ved Elinborg Lützen. Tórshavn: Bókadeild Føroya Lærarafelags, 2000 – 89 s. (5. opl.) 
 1916: Hildarljóð
 1922: Søgumál. Tórshavn: Felagið Varðin – 126 s.
 1925: Sjómansrímur
 Regin Dahl: 16 sjómansrímur eftir H.A. Djurhuus; kompositioner: Kristian Blak (1. og 2. part) og Pauli í Sandagerði (3. part); nodeskrift: Hans Jacob Egholm; indbinding: Janus Kamban; illustrationer: Anna Maria Dahl. – Tórshavn: Orð og Løg, 1993. (16 sømandssange efter H.A. Djurhuus, nodeheft)
 1932: Halgiljóð. Tórshavn: Varðin – 52 s.
 1934: Morgun- og kvøldsálmar ("Morgen- og aftensalme")
 1934: Undir víðum lofti. Tórshavn: Varðin – 415 s. (udvalgt digte)
 Undir víðum lofti Egið forlag, 1970 – 274 s.
 1936: Yvir teigar og tún. Tórshavn: Varðin – 345 s. (udvalgt digte)
 1936: Havet sang
 1936: Havet song. nynorsk omsetjing utgitt av Gyldendal norsk forlag

Skuespil 
 1908: Marita
 1917: Annika
 1930: Álvaleikur
 1930: Eitt ódnarkvøld
 1933: Traðarbøndur
 1935: Ólavsøkumynd
 1936: Løgmansdótturin á Steig
 1947: Leygarkvøld í Bringsnagøtu
 Eitt leygarkvøld í Bringsnagøtu : dreymaleikur Tórshavn: Varðin, 1947 – 61 S.

Forskellige værker 
 1922: Eitt ár til skips ("Et år om bord" – noveller og eventyr)
 1922: Barnabókin ("Børnebogen")
 1927: Barnabókin, økt útgáva
 Barnabókin. Tórshavn: H.N. Jacobsen, 1970 – 66 s. (7. opl.)
 1924: Føroya søga. Eitt stutt yvirlit. Tórshavn: Felagið Varðin – 59 S. ("Færøernes historie. Et kort overblik")
 1952: Føroya søga, økt útgáva
 Føroya søga. Tórshavn: H. N. Jacobsen, 1963 – 69 s. (3. opl.)
 1927: Beinta (novelle efter sagnet om Beinta Broberg, også kendt som romanfigur Barbara nogle år senere ved Jørgen-Frantz Jacobsen)
 1929: Ævintýr; Tórshavn – 131 s. (eventyr)
 1950: Í mánalýsi (jubilæumsskrift)
 Fyrisagnir til skúlabrúks. – Tórshavn: Føroya skúlabókagrunnur, 1975 – 39 s. (diktater for skoleundervisning i færøsk)

Eksterne henvisninger 

 Rithøvundafelag Føroya – Hans A. Djurhuus  (Færøernes Forfatterforening. På engelsk og færøsk)
 FaroeArtStamps.fo – Hans A. Djurhuus  (på engelsk)
 FaroeArtStamps.fo – Færøske børnesange  (af Pauli Hansen)
 Hans Andrias Djurhuus på Dansk Forfatterleksikon

Eventyrforfattere
Digtere fra Færøerne
Sangskrivere fra Færøerne
Dramatikere fra Færøerne
Personer fra Thorshavn
Lærere fra Færøerne